Diari Oficial de la Generalitat Valenciana


Sumari del DOGV 7750, del 31-03-2016 (2016/1622)

Notificació de la sentència dictada en el recurs de cassació per a unificació de doctrina autonòmica número 1/2015.
-------------------------------------------------------------------------------------------------------------------

### Dades del document

Número de DOGV
:   7750

Data del DOGV
:   31-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1622


Organisme emissor
:   Tribunal Superior de Justícia de la Comunitat Valenciana

Tipus de document
:   Edicte

Notificació de la sentència dictada en el recurs de cassació per a unificació de doctrina autonòmica número 1/2015. [2016/1622]  
Recurs d'apel·lació número 1/000781/2010-B  
NIG: 46886-08.61.7350-2302398.  
  
María Dolores Riquelme Cortado, lletrada de l'Administració de Justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, fa saber que en el recurs de cassació per a unificació de doctrina autonòmica amb el número 1/2015-B, interposat per Red Eléctrica de España, SA, i Iberdrola Distribución Eléctrica contra la Sentència número 1/1/2015, de 7 de gener, de la Secció Primera d'aquesta sala, s'ha dictat una resolució amb data 17 de febrer de 2016, dictada per la Secció de Cassacions d'aquesta Sala Contenciosa Administrativa del Tribunal Superior de Justícia de la Comunitat València en recurs de cassació per a unificació de doctrina autonòmica citat la part dispositiva de la qual, literalment, és com segueix:  
  
«Dispositiva  
Declare inadmissibles els recursos de cassació per a la unificació de doctrina interposats per la mercantil Red Eléctrica de España, SA, i per la mercantil Iberdrola Distribución Eléctrica, SAU, contra la Sentència de la Secció Primera d'aquesta sala número 1/2015, de 7 de gener, dictada en el rotlle número 781/2010, sobre llicència d'activitat.  
Impose les costes a les parts recurrents.  
Publiqueu aquesta sentència en el Diari Oficial de la Comunitat Valenciana.  
Aquesta és la nostra sentència, de la qual uniu un certificat a les actuacions, que pronunciem, manem i firmem.»  
Confirmatori de la resolució d'aquesta sala número 1/1/2015, de 7 de gener, fa saber: dictada en el recurs d'apel·lació número 1/000781/2010-B, interposat per l'Ajuntament de València, Iberdrola Distribución Eléctrica i Red Eléctrica de España, SA, contra la Sentència estimatòria parcial número 325, de 12 de maig de 2009, dictada pel Jutjat Contenciós Administratiu número 1 de València en ordinari 127/2007, interposat contra l'expedient de llicència d'activitat; la part dispositiva de la qual, literalment, és com segueix:  
«Dispositiva  
Que en relació amb el recurs d'apel·lació número 781/2010, interposat pel procurador dels tribunals Juan Salavert Escalera, en nom i representació de l'Ajuntament de València; María Gisbert Rueda, en nom i representació d'Iberdrola SAU; Fernando Bosch Melis, en nom i representació de Red Eléctrica Española, contra la Sentència estimatòria parcial, de data 12 de maig de 2009, número 325/2009, dictada en el recurs contenciós administratiu número 127/2007, tramitat pel Jutjat Contenciós Administratiu número 2 de València, sobre la llicència d'activitat, fem els pronunciaments següents:  
  
a) Desestimem el recurs en la seua pretensió de declarar innòcua l'activitat esmentada i ratifiquem en aquest aspecte la decisió del jutjat, i s'entén que la dita activitat ha de ser qualificada no d'insalubre, però sí almenys de perillosa per risc d'incendi.  
b) Confirmem l'anul·lació de l'acord municipal recorregut, de data 19 de desembre de 2006, que va atorgar llicència d'activitat innòcua a la subestació de Patraix.  
c) No fem expressa imposició de les costes causades en aquesta alçada, donada la complexitat de la qüestió i els termes d'aquesta sentència.  
I perquè aquesta sentència es porte a efecte, torneu les actuacions al jutjat d'on procedisquen amb un testimoniatge d'aquesta sentència per a la seua execució.  
Aquesta és la nostra sentència, definitivament jutjant, que pronunciem, manem i firmem.»  
«Vot particular que formulen Edilberto Narbón Lainez i Desamparados Iruela Jiménez a la Sentència número 1/2015 (rec. apel. 781/2010), de data 7 de gener de 2015.  
La dispositiva segons el nostre criteri hauria de ser:  
1. Estimar el recurs i anul·lar la sentència del jutjat.  
2. Desestimar el recurs i confirmar les resolucions administratives impugnades per entendre-les ajustades a dret.»  
  
Cosa que es fa pública als efectes preceptuats en l'article 72.2, en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 de març de 2016.- La lletrada de l'Administració de Justícia: María Dolores Riquelme Cortado.